laion/Wikipedia-Exotic huggingface dataset:
হেজাজ রেলওয়ে

হেজাজ রেলওয়ে (তুর্কি: Hicaz Demiryolu) ছিল দামেস্ক থেকে মদিনা পর্যন্ত বিস্তৃত একটি ন্যারো গেজ রেলপথ। এটি হেজাজ অঞ্চলের মধ্য দিয়ে অগ্রসর হয়। এছাড়াও হাইফার দিকে এর একটি শাখা ছিল। হেজাজ রেলওয়ে ছিল উসমানীয় রেলওয়ে নেটওয়ার্কের একটি অংশ। ইস্তানবুল থেকে দামেস্ক হয়ে মক্কা পর্যন্ত পৌছানোর জন্য এর নির্মাণ করা হয়। প্রথম বিশ্বযুদ্ধ শুরু হওয়ার কারণে মদিনার বেশি এর নির্মাণ সম্ভব হয়নি। এই রেলপথ নির্মাণের মূল উদ্দেশ্য ছিল উসমানীয় খিলাফতের রাজধানী কনস্টান্টিনোপল থেকে ইসলামের পবিত্রতম শহর মক্কা পর্যন্ত যোগাযোগ সহজ করা। এছাড়াও উসমানীয় সাম্রাজ্যের দূরবর্তী আরব প্রদেশের অর্থনৈতিক ও রাজনৈতিক অবস্থার উন্নয়ন ঘটানো এবং সামরিক বাহিনীর যোগাযোগ সহজ করা এর উদ্দেশ্য হিসেবে কাজ করে। তারপর প্রথম বিশ্বযুদ্ধ শুরু হলে আরব বিদ্রোহরা ব্রিটিশদের পক্ষ অবলম্বন করে উসমানীয় খেলাফতের বিরুদ্ধে বিদ্রোহ করে। যুদ্ধে রেলপথটি ধ্বংস হয়। Yurtoğlu, Nadir (২০১৮-১০-১৫)। "Standardization Policies in Turkey Within the Context of the Foundation of Turkish Standards Institution (TSE) (1923-1960)" (পিডিএফ)। History Studies International Journal of History (তুর্কি ভাষায়)। 10 (7): 241–264। আইএসএসএন 1309-4688। ডিওআই:10.9737/hist.2018.658। ২০২০-০২-১৪ তারিখে মূল (পিডিএফ) থেকে আর্কাইভ করা।  Fisher, J.N. (২০১৭-০৩-০৪)। "The Hejaz Railway and the Ottoman Empire: Modernity, Industrialisation and Ottoman Decline"। Middle Eastern Studies (ইংরেজি ভাষায়)। 53 (2): 316–317। আইএসএসএন 0026-3206। আইএসবিএন 978-1-78076-364-4। ডিওআই:10.1080/00263206.2016.1209491।  Tourret, R. (১৯৮৯)। Hedjaz Railway। Tourret Publishing। আইএসবিএন 0-905878-05-1।  Nicholson, James। The Hejaz Railway। Stacey International Publishers। আইএসবিএন 1-900988-81-X।  Judd, Brendon The Desert Railway: The New Zealand Railway Group in North Africa and the Middle East during the Second World War (2003, 2004 Auckland, Penguin) আইএসবিএন ০-১৪-৩০১৯১৫-৫ Four podcasts about the Hejaz railway from BBC World service pictures and report of travelogue in the Saudi Section of Hejaz railway BBC: "A piece of railway history" BBC: "Pilgrim railway back on track" http://www.hejaz-railroad.info/Galerie.html lots of pictures from the Hidjaz Railway stations from an 2008 trip across Syria Extensive website on the Hejaz Railway ওয়েব্যাক মেশিনে আর্কাইভকৃত ৪ মে ২০২১ তারিখে Yarmuk River railway bridges, 1933 aerial photographs. Aerial Photographic Archive for Archaeology in the Middle East / National Archives, London. Hejaz Railway overlay on Google Maps
ভিন ডাইসেল

ভিন ডাইসেল (জন্ম জুলাই ১৮,১৯৬৭) একজন আমেরিকান অভিনেতা এবং চলচ্চিত্র নির্মাতা। তিনি তার অভিনয় শুরু করেন স্টিভ স্পিয়েল্বার্গ এর সেভিং প্রাইভেট রায়ান(১৯৯৮) এর মাধ্যমে। তিনি “রিডিক” ভূমিকায় “দা চরনিকল অব রিডিক ট্রিলজি”(২০০১-২০০৩) এবং “ডমিনিক টরেটো” ভূমিকায় “দা ফাস্ট এন্ড ফিউরিয়াস” সিরিজ (২০০১-বর্তমান) এর জন্য বিখ্যাত। উভয় সিরিজে তিনি প্রযোজক ছিলেন। ডাইসেল এক্সএক্সএক্স(২০০২) এবং সিডনি লুমেট এর ফাইন্ড মি গাল্টি (২০০৬) এর জন্য তারকা খ্যাতি অর্জন করেন। এছাড়া তিনি দা আয়রন জায়ান্ট (১৯৯৯) এবং গার্ডিয়ান অব দা গ্যালাক্সি(২০১৪) তে কন্ঠ দিয়েছেন। চলচ্চিত্র নির্মাতা হিসাবে তিনি স্ট্রেইস ছবিতে পরিচালক, লেখক, প্রযোজক এবং অভিনেতা হিসাবে ভূমিকা রেখেছেন। এছাড়া তিনি “ওয়ান রেইস ফিল্ম”, “রেইস্ট্রাক রেকর্ড” এবং “টাইগার স্টুডিও” এর প্রতিষ্ঠাতা। উইকিমিডিয়া কমন্সে ভিন ডাইসেল সংক্রান্ত মিডিয়া রয়েছে। Official Website ইন্টারনেট মুভি ডেটাবেজে ভিন ডাইসেল (ইংরেজি) কার্লিতে ভিন ডাইসেল (ইংরেজি)
মহামায়া হ্রদ

মহামায়া হ্রদ বা মহামায়া লেক চট্টগ্রামের মীরসরাই উপজেলার দুর্গাপুর ইউনিয়নে অবস্থিত বাংলাদেশের দ্বিতীয় বৃহত্তম কৃত্রিম হ্রদ। এর আয়তন প্রায় ১১ বর্গ কিলোমিটার। ২০০৭-২০০৮ সালে প্রকল্পটির কাজ শুরু করা হয় এবং ২০০৯ সালে এর নির্মাণ কাজ শেষ হয়। এই হ্রদটি তৈরি করতে ৩৩৬০ হেক্টর জমি ব্যবহার করা হয় এবং এর পেছনে প্রায় ২৩ কোটি টাকা ব্যয় করা হয়। ২০১০ সালের ২৯ ডিসেম্বর প্রধানমন্ত্রী শেখ হাসিনা এই প্রকল্পের উদ্বোধন করেন। কাপ্তাই হ্রদের পর এটি বাংলাদেশের দ্বিতীয় বৃহত্তম হ্রদ। চট্টগ্রাম শহর থেকে ৪৫ কিলোমিটার উত্তরে ঢাকা-চট্টগ্রাম মহাসড়ক সংলগ্ন চট্টগ্রামের মীরসরাই উপজেলার ৮ নং দুর্গাপুর ইউনিয়নের ঠাকুরদিঘী বাজার থেকে দেড়/দুই কিলোমিটার পূর্বে পাহাড়ের পাদদেশে এর অবস্থান। মহামায়া হ্রদ সেচ প্ৰকল্প মহামায়া হ্রদের ভিডিও এই এলাকার জলাবদ্ধতা ও পাহাড়ি ঢল নিরসন এবং শুষ্ক মৌসুমে কৃষিখাতে সেচ সুবিধার লক্ষ্যে পানি উন্নয়ন বোর্ড মহামায়া সেচ প্রকল্পের অংশ হিসেবে ১৯৯৯ সালে উক্ত মহামায়া খালের ওপর স্লুইস গেট স্থাপন করে। তৎকালীন সড়ক ও জনপথের মহাসড়কের অধিগ্রহণের অংশ পানি উন্নয়ন বোর্ডের অধিগ্রহণ অংশে স্লুইস গেট অপারেটিংয়ের জন্য সেখানে সড়ক নির্মাণ করে (পাউবো)। তখনকার সময়ে সৌন্দর্য বর্ধনের জন্য মীরসরাই উন্নয়ন সংসদ নামে স্থানীয় সামাজিক উন্নয়ন সংগঠন সড়কের দু’পাশে শতাধিক গাছ রোপণ করে। ২০১০ সালের ২৯ ডিসেম্বর প্রধানমন্ত্রী শেখ হাসিনা মহামায়া সেচ প্রকল্প উদ্ভোধন করেন। উদ্বোধনের পর বাংলাদেশ পানি উন্নয়ন বোর্ড এবং মৎস্য অধিদপ্তর পর্যায়ক্রমে এই হ্রদে প্রায় ৩০ টন পোনা অবমুক্ত করে। মহামায়া সেচ বাঁধ নিয়ন্ত্রক সেচ বাঁধ সেতু কায়াকিং ঝাউবন মাছধরা "পর্যটকদের জন্য প্রস্তুত মহামায়া হ্রদ"। দৈনিক যুগান্তর। ২৪ জুলাই ২০১৩। ২৭ জুলাই ২০১৪ তারিখে মূল থেকে আর্কাইভ করা। সংগ্রহের তারিখ মার্চ ২৪, ২০১৫।  "দেশের দ্বিতীয় বৃহত্তম মিরসরাই মহামায়া হ্রদ!"। সিটিজিসান। ১০ অক্টোবর ২০১৪। ১৩ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ মার্চ ২৪, ২০১৫।  "মহামায়া খালের পাড়ে পানি উন্নয়ন বোর্ড নির্মিত স্লুইস গেট"। দৈনিক আমার দেশ। ১৭ অক্টোবর ২০১৪। ২০ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ মার্চ ২৫, ২০১৫।  উইকিমিডিয়া কমন্সে মহামায়া হ্রদ সংক্রান্ত মিডিয়া রয়েছে। উইকিভ্রমণে মহামায়া হ্রদ সম্পর্কিত ভ্রমণ নির্দেশিকা রয়েছে।
মদিনার যুদ্ধ (১৮১২)

মদিনার যুদ্ধ শীর্ষক এই ঘটনা ১৮১২ সালে সংঘটিত হয়। আল সাফরার যুদ্ধের পর তুসুন পাশার বাহিনী মদিনার আশেপাশের বিদ্রোহী গোত্রগুলোর সাথে বোঝাপড়ায় লিপ্ত হয়। মুহাম্মদ আলি পাশা এসময় মদিনা পুনর্দখলের জন্য আহমেদ আগাকে ১০,০০০ জন সেনা দিয়ে তুসুনের বাহিনীকে সাহায্যের জন্য পাঠান। এই বাহিনী ১৮১২ সালের নভেম্বরে শহর জয় করতে সক্ষম। এতে ৬০০ সৌদি যোদ্ধা নিহত হয়।
সিরিয়ার জাতীয় পতাকা

সিরিয়ার বর্তমান জাতীয় পতাকাটি ১৯৮০ সাল হতে প্রবর্তিত হয়। এটি অধুনালুপ্ত সংযুক্ত আরব প্রজাতন্ত্র এর পতাকা ছিলো। বিভিন্ন সময়ে সিরিয়া মোট ৬ বার জাতীয় পতাকা প্রবর্তন করে। অবশ্য ৬ বারে ৬টি আলাদা নয়, বরং ৪টি ভিন্ন নকশার পতাকা ব্যবহার করা হয়। সিরিয়ার প্রথম জাতীয় পতাকা ১৯২০ সালে চালু হয়। এটি জর্ডানের জাতীয় পতাকার সাদা ও সবুজ অংশ দুটির অবস্থান পাল্টে তৈরি করা হয়। বর্ণ ও নকশা নেয়া হয়ে ছিলো নিখিল-আরব পতাকা হতে। তারকা গুলি নির্দেশ করছিলো যে, সিরিয়া প্যান আরব বর্ণ ব্যবহারকারী প্রথম দেশ। ফরাসিরা যখন সিরিয়া অধিকার করে নিজেদের ম্যান্ডেট বা শাসনে রাখে, তখন এর পতাকা হিসাবে নীল রঙের একটি পতাকা চালু হয়। এর কেন্দ্রে একটি সাদা বৃত্ত, এবং কোনায় একটি ফরাসি পতাকা ছিল। এক মাস পরে পতাকাটি পাল্টে সবুজ-সাদা-সবুজ বর্ণের অনুভূমিক তিনটি অংশ বিশিষ্ট পতাকা প্রবর্তিত হয়, যার পার্শ্বে ফরাসি তেরঙ্গা পতাকা ছিল। এই পতাকাটি ১৯২৫ হতে ১৯৩৬ সাল পর্যন্ত ব্যবহার করা হয়। এর পর পতাকাটি সবুজ, সাদা, কালো বর্ণের অনুভূমিক অংশ বিশিষ্ট নকশায় পাল্টে নেয়া হয়। এর কেন্দ্রের সাদা অংশে তিনটি লাল রঙের পাঁচ কোনা তারকা ছিলো। ফরাসি-সিরীয় চুক্তির মাধ্যমে সিরিয়া আংশিক স্বাধীনতা অর্জনের পর এই পতাকাটি চালু হয়। ১৯৪৪ সালে সিরিয়া পূর্ণ স্বাধীনতা অর্জনের পরে সবুজ-সাদা-কালো পতাকাটি ব্যবহার করা অব্যাহত থাকে। ১৯৫৮ সালে সিরিয়া ও মিশর যুক্ত হয়ে সংযুক্ত আরব প্রজাতন্ত্র নামের দেশ গঠন করে। এসময় হতে চালু হয় লাল-সাদা-কালো পতাকা, যার কেন্দ্রস্থলে দুইটি সবুজ তারকা আছে। ১৯৬১ সালে সিরিয়া যখন এই যুক্ত প্রজাতন্ত্র ত্যাগ করে, তখন অল্প সময়ের জন্য পূর্বের সবুজ-সাদা-কালো পতাকা আবার চালু হয়। তবে ১৯৬৩ সালের বাথ পার্টির অভ্যুত্থানের পরে লাল-সাদা-কালো পতাকা, যার কেন্দ্রস্থলে ছিলো ৩টি সবুজ তারকা, আবার চালু হয়। (একই পতাকা ঐসময় ইরাক ব্যবহার করতো)। ১৯৭১ সালে লাল-সাদা-কালো পতাকা প্রবর্তিত হয়, যার কেন্দ্রস্থলে একটি সোনালী ঈগল পাখি ছিলো। এসময় সিরিয়া, মিশর ও লিবিয়া একত্রে ফেডারেশন অফ আরব রিপাবলিক নামের যুক্তরাজ্যে পরিণত হয়েছিলো। ১৯৮০ সাল হতে বর্তমানের লাল-সাদা-কালো পতাকা, যার কেন্দ্রে দুটি সবুজ তারকা আছে, তা আবার চালু হয়। পতাকার বর্ণগুলি আরবদের চিরন্তন বর্ণ হিসাবে স্বীকৃত। এধরনের বর্ণ ইয়েমেন, মিশর, সুদান এবং ইরাকের জাতীয় পতাকায় দেখা যায়। কেন্দ্রের দুইটি তারকা মিশর ও সিরিয়ার প্রতীক, যারা মিলে সংযুক্ত আরব প্রজাতন্ত্র গঠন করেছিলো। সবুজ বর্ণটি ফাতেমীয় খলিফাদের, সাদাটি উমাইয়া খলিফাদের, এবং কালো বর্ণটি আব্বাসীয় খলিফাদের প্রতীক। লাল বর্ণটি শহীদদের রক্তের প্রতীক। সিরিয়ার পতাকার ইতিহাস
আহমেদ হাসান আল-বকর

আহমেদ হাসান আল বকর (Arabic أحمد حسن البكر 'Aḥmad Ḥasan al-Bakr; ১ জুলাই ১৯১৪ – ৪ অক্টোবর ১৯৮২) ছিলেন ইরাকের চতুর্থ রাষ্ট্রপতি। ১৯৬৮ সালের ১৭ জুলাই থেকে ১৯৭৯ সালের ১৬ জুলাই তিনি এই দায়িত্বপালন করেন। তিনি বিপ্লবী আরব সোশ্যালিস্ট বাথ পার্টির অন্যতম নেতৃত্বস্থানীয় নেতা ছিলেন। ১৪ জুলাই বিপ্লবের মাধ্যমে রাজতন্ত্র উৎখাত করা হয়। এরপর আল বকর উপরে উঠে আসেন। নবগঠিত সরকারে আল বকর ইরাকি-সোভিয়েত সম্পর্ক বৃদ্ধিতে নিয়োজিত ছিলেন ১৯৫৯ সালে আল বকর ইরাকের সামরিক বাহিনী থেকে পদত্যাগ করতে বাধ্য হন। তৎকালীন সরকার তার বিরুদ্ধে সরকার বিরোধী কার্যকলাপের অভিযোগ করে। বাধ্যতামূলক অবসরের পর তিনি বাথ পার্টির ইরাকি অংশের সামরিক ব্যুরোর চেয়ারম্যান হন। এই পদের মাধ্যমে তিনি বাথিস্ট মতাদর্শের জন্য নতুন কর্মী সংগ্রহ করতে সক্ষম ছিলেন। রমজান বিপ্লবের মাধ্যমে প্রধানমন্ত্রী আবদুল করিম কাসেম ক্ষমতাচ্যুত হলে আল বকর প্রধানমন্ত্রী নিযুক্ত হন এবং পরবর্তীতে বাথ-নাসেরবাদি জোট সরকারের উপরাষ্ট্রপতি হন। এই সরকার একবছরের কিছু বেশি সময় টিকে ছিল। ১৯৬৩ সালের নভেম্বরে সংঘটিত অভ্যুত্থানে সরকার উৎখাত হয়। ১৯৬৩ সালে আরব সোশ্যালিস্ট বাথ পার্টি সরকার থেকে বহিষ্কৃত হলে আল বকর ও তার দল আত্মগোপনে থেকে কর্মকাণ্ড চালাতে থাকে। তারা সরকারের সমালোচক হয়ে উঠে। এসময় আল বকর বাথ পার্টির ইরাকি অংশের সেক্রেটারি জেনারেল (প্রধান) হন এবং সাদ্দাম হোসেনকে দলীয় সেলের উপনেতা নিয়োগ দেন। আল বকর ও তার বাথ পার্টি ১৯৬৮ সালে ১৭ জুলাই বিপ্লবের মাধ্যমে ক্ষমতায় আসে। অভ্যুত্থানের পর আল বকর বিপ্লবী কমান্ড কাউন্সিলের চেয়ারম্যান ও রাষ্ট্রপতি নির্বাচিত হন। তিনি সাদ্দাম হোসেনকে প্রধানমন্ত্রী হিসেবে নিয়োগ দেন। তার শাসনামলে ইরাকে সমৃদ্ধি ছিল। অর্থনৈতিক অগ্রগতি বৃদ্ধি পায়। আরব বিশ্বে ইরাকের প্রভাব বৃদ্ধি পায় এবং জনসাধারণের জীবনমান উন্নত হয়। ভূমি সংস্কার করা হয় এবং সমতার ভিত্তিতে সম্পদ বণ্টন করা হয়। ১৯৭০ এর দশকের শেষের দিকে সাদ্দাম হোসেনের নির্দেশনায় সমাজতান্ত্রিক অর্থনৈতিক প্রতিষ্ঠা করা হয়েছিল। এই দশকে আল বকর ধীরে ধীরে সাদ্দাম হোসেনের কাছে ক্ষমতা হারিয়ে ফেলেন। সাদ্দাম হোসেন দলের ভেতরে ও রাষ্ট্রে নিজের অবস্থান শক্তিশালী করেছিলেন। ১৯৭৯ সালে আল বকর স্বাস্থ্যগত কারণে সকল দায়িত্ব থেকে অবসর নেন। তিনি ১৯৮২ সালে মৃত্যুবরণ করেন। Profile of Ahmed Hassan al-Bakr
১৭ জুলাই বিপ্লব

১৭ জুলাই বিপ্লব ১৯৬৮ সালে ইরাকে সংঘটিত একটি রক্তপাতহীন অভ্যুত্থান। জেনারেল আহমেদ হাসান আল বকর এর নেতৃত্ব দেন। এর ফলে আরব সোশ্যালিস্ট বাথ পার্টির ইরাকি আঞ্চলিক শাখা ক্ষমতায় আসে। এই অভ্যুথানের প্রধান দুই অংশগ্রহণকারী ছিলেন সাদ্দাম হোসেন ও সালাহ উমর আল আলি। ইতিহাসবিদ চার্লস আর এইচ ট্রিপের মতে "এই অভ্যুথান স্নায়ুযুদ্ধের সময় মধ্যপ্রাচ্যে যুক্তরাষ্ট্রের সহায়তাপুষ্ট নিরপত্তা ব্যবস্থা বিপর্যস্ত করে দিয়েছিল এবং প্রতীয়মান হচ্ছিল যে বাগদাদের শাসনের শত্রু যুক্তরাষ্ট্রের প্রয়োজনীয় মিত্র।" ১৭ জুলাই বিপ্লব থেকে ২০০৩ সাল পর্যন্ত বাথ পার্টি ইরাক শাসন করে। এরপর যুক্তরাষ্ট্র ও ইংল্যান্ডের যৌথ বাহিনীর আক্রমণের পর বাথ পার্টি ক্ষমতাচ্যুত হয় এবং ইরাক বহুজাতিক জোট বাহিনীর নিয়ন্ত্রণে আসে। ১৯৬৩ সিরিয়ান অভ্যুত্থান ১৪ জুলাই বিপ্লব রমজান বিপ্লব নভেম্বর ১৯৬৩ ইরাকি অভ্যুত্থান মধ্যপ্রাচ্যে আধুনিক সংঘাতের তালিকা Tripp, Charles (২০১০)। A History of Iraq। Cambridge University Press। পৃষ্ঠা 203। আইএসবিএন 978-0-521-87823-4।  "সংরক্ষণাগারভুক্ত অনুলিপি"। ২৪ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৩ মার্চ ২০১৫।
১৪ জুলাই বিপ্লব

১৪ জুলাই বিপ্লব বা ১৯৫৮ ইরাকি অভ্যুত্থান ১৯৫৮ সালের ১৪ জুলাই সংঘটিত হয়। এই বিপ্লবের মাধ্যমে ব্রিটিশ সমর্থনে প্রতিষ্ঠিত ইরাকের হাশেমি রাজতন্ত্রের অবসান হয়। রাজা দ্বিতীয় ফয়সাল, তার অভিভাবক যুবরাজ আবদুল্লাহ ও প্রধানমন্ত্রী নুরি আল সাইদ অভ্যুত্থানের সময় নিহত হন। অভ্যুত্থানের মাধ্যমে ইরাকে প্রজাতন্ত্র প্রতিষ্ঠিত হয়। ১৯৫৮ সাল থেকে ২০০৩ সাল পর্যন্ত ইরাক কার্যতভাবে আরব জাতীয়তাবাদি ও একদলীয় রাষ্ট্র ছিল। ১৯৪১ ইরাকি অভ্যুথান ফেব্রুয়ারি ১৯৬৩ ইরাকি অভ্যুত্থান মধ্যপ্রাচ্যে আধুনিক সংঘাতের তালিকা Romero 2011, পৃ. 112. গ্রন্থপঞ্জি Barnett, Michael N. (১৯৯৮)। Dialogues in Arab Politics: Negotiations in Regional Order। New York, NY: Columbia University Press।  Eppel, Michael (১৯৯৮)। "The Elite, the Effendiyya, and the Growth of Nationalism and Pan-Arabism in Hashemite Iraq, 1921–1958"। International Journal of Middle East Studies। 30 (2): 227–250। জেস্টোর 164701। ডিওআই:10.1017/s0020743800065880।  ——— (২০০৪)। Iraq from Monarchy to Tyranny: From the Hashemites to the Rise of Saddam। Tallahassee, FL: University Press of Florida।  Farouk-Sluglett, Marion; Sluglett, Peter (১৯৯০)। Iraq since 1958: From Revolution to Dictatorship। London & New York, NY: I.B.Tauris।  Hunt, Courtney (২০০৫)। The History of Iraq। Westport, CT: Greenwood Press।  Marr, Phebe (২০০৩)। The Modern History of Iraq (2nd সংস্করণ)। Boulder, CO: Westview Press।  Mufti, Malik (২০০৩)। "The United States and Nasserist Pan-Arabism"। In David W. Lesch, ed., The Middle East and the United States: A Historical and Political Reassessment (3rd সংস্করণ)। Boulder, CO: Westview Press। পৃষ্ঠা 168–187।  Romero, Juan (২০১১)। The Iraqi Revolution of 1958: A Revolutionary Quest for Unity and Security। Lanham, MD: University Press of America।  Simons, Geoff (২০০৩)। Iraq: From Sumer to Post-Saddam। Basingstoke: Palgrave Macmillan।  Tripp, Charles (২০০৭)। A History of Iraq (3rd সংস্করণ)। New York, NY: Cambridge University Press।  Choueiri, Youssef M.; Arab Nationalism: A History Blackwell 2000 Cleveland, William L.; A History of the Modern Middle East Westview Press 1994 Dawisha, Adeed: Arab Nationalism in the Twentieth Century: From Triumph to Despair Princeton University Press 2003 Kedourie, Elie; Politics in the Middle East Oxford University Press 1997 Lewis, Roger and Owen, Roger (editors); A Revolutionary Year: The Middle East in 1958 I.B. Tauris 2002 Polk, William R.; Understanding Iraq I.B. Tauris 2006 "Revolt in Baghdad."। Time Magazine। ২১ জুলাই ১৯৫৮। ২৫ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৭ জুলাই ২০০৯।  "In One Swift Hour."। Time Magazine। ২৮ জুলাই ১৯৫৮। ৭ আগস্ট ২০০৯ তারিখে মূল থেকে আর্কাইভ করা। সংগ্রহের তারিখ ২৭ জুলাই ২০০৯।
মহামায়া (দ্ব্যর্থতা নিরসন)

এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন। মহামায়া - হিন্দু দর্শনে বর্ণিত পরমেশ্বরী শক্তি। মহামায়া লেক - বাংলাদেশের দ্বিতীয় বৃহত্তম কৃত্রিম লেক।
কাঁদুনে চা

কাঁদুনে চা (দ্বিপদ নাম:Leptospermum madidum) হচ্ছে লেপ্টোস্পারমাম গণের একটি উদ্ভিদ প্রজাতি। এটি ১৯৯২ সালে এ.আর. বিন কর্তৃক বর্ণিত। এর দ্বিপদ নামের অর্থ Leptos অর্থ সরু, কোমল ও নাজুক পাতা বিশিষ্ট, sperma অর্থ বীজ এবং madidus অর্থ ভেজা বা সিক্ত। The Plant List (2010)। "Leptospermum madidum"। ৩ মে ২০২১ তারিখে মূল থেকে আর্কাইভ করা। সংগ্রহের তারিখ 7-6-2013।  এখানে তারিখের মান পরীক্ষা করুন: |সংগ্রহের-তারিখ= (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে কাঁদুনে চা সম্পর্কিত মিডিয়া দেখুন। উইকিপ্রজাতিতেLeptospermum madidum সম্পর্কিত তথ্য। টেমপ্লেট:IPNI2
দুর্গা শক্তি নাগপাল

দুর্গা শক্তি নাগপাল (হিন্দি: दुर्गा शक्ति नागपाल) (জন্ম: ২৫ জুন, ১৯৮৪) ভারতীয় প্রশাসনিক সার্ভিসের উত্তর প্রদেশ ক্যাডারের একজন ভারতীয় আমলা ও সরকারি কর্মকর্তা। তিনি কানপুরে যুগ্ম ম্যাজিস্ট্রেট (গ্রামীণ) হিসাবে নিযুক্ত আছেন। তিনি তার অধিক্ষেত্র গৌতম বুধ নগরে দুর্নীতি ও অবৈধ বালি খননের বিরুদ্ধে পদক্ষেপ নিয়ে সকলের দৃষ্টি আকর্ষণ করেছেন। তিনি পরে বৃহত্তর নয়ডার গ্রামের একটি মসজিদের অবৈধ প্রাচীর গুঁড়িয়ে দেওয়ার জন্য উত্তর প্রদেশ সরকার দ্বারা সাময়িকভাবে বরখাস্ত হলে তা যুক্তিহীন ভিত্তিতে করা হয় বলে প্রবল বিরোধিতার সম্মুখীন হয়। বিভিন্ন রাজনৈতিক দলগুলি, ভারতীয় আমলাদের সংগঠন, এবং অনলাইন সামাজিক মিডিয়ায় সাধারণ জণগণের কাছ থেকে তার স্থগিতাদেশ প্রত্যাহার করার চাপ ছিলো। ২০১৩ সালের ২২ সেপ্টেম্বর তার স্থগিতাদেশ উত্তর প্রদেশ সরকার দ্বারা প্রত্যাহার করা হয়। "Who is Durga Shakti Nagpal, the fearless IAS officer who took on the mighty sand mafia?"। Dainik Bhaskar। ৩০ জুলাই ২০১৩। সংগ্রহের তারিখ ৩১ জুলাই ২০১৩।  "Durga Shakti Nagpal reinstated as Joint Magistrate in Kanpur"। সংগ্রহের তারিখ ২৮ সেপ্টেম্বর ২০১৩।  "IAS officer Durga Shakti Nagpal suspended after clamping down on UP sand mafia"। India today। ২৮ জুলাই ২০১৩। সংগ্রহের তারিখ ৩১ জুলাই ২০১৩।  "Akhilesh ji, remember Durga Shakti, she is future Kiran Bedi"। Oneindia। ২৭ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২৪ মার্চ ২০১৫।  "India unites against Suspension of IAS Durga Shakti Nagpal"। Bihar Prabha। ২৯ জুলাই ২০১৩। সংগ্রহের তারিখ ৩১ জুলাই ২০১৩।  "Central IPS officers association backs Durga Shakti Nagpal"। Times of India। ৮ আগস্ট ২০১৩। সংগ্রহের তারিখ ৮ আগস্ট ২০১৩।  "Netizens come out in support of suspended UP SDM Durga"। Daily Pioneer। ৩১ জুলাই ২০১৩। সংগ্রহের তারিখ ৩১ জুলাই ২০১৩।  "Netizens slam Akhilesh govt for 'shooting the messenger'"। The Times of India। ২৯ জুলাই ২০১৩। ১ আগস্ট ২০১৩ তারিখে মূল থেকে আর্কাইভ করা। সংগ্রহের তারিখ ৩১ জুলাই ২০১৩।  "IAS Officer Durga Shakti Nagpal Suspended for Tackling UP's Sand Mafia"। The Times of India। ২৯ জুলাই ২০১৩। সংগ্রহের তারিখ ৩১ জুলাই ২০১৩।  "UP IAS officers rally behind daring officer Durga Shakti Nagpal"। DNA India। ৩০ জুলাই ২০১৩। সংগ্রহের তারিখ ৩১ জুলাই ২০১৩।  "IAS officer Durga Shakti Nagpal suspended, centre awaits report from Uttar Pradesh govt"। The Indian Express। ৩১ জুলাই ২০১৩। সংগ্রহের তারিখ ৩১ জুলাই ২০১৩।  "U.P. IAS officers, Opposition slam Nagpal's suspension"। The Hindu। ২৯ জুলাই ২০১৩। সংগ্রহের তারিখ ৩১ জুলাই ২০১৩।  "IAS body: Revocation of Durga Shakti Nagpal's suspension a delayed decision"। Indian Express। ২৩ সেপ্টেম্বর ২০১৩।  "সংরক্ষণাগারভুক্ত অনুলিপি"। ১৪ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২৪ মার্চ ২০১৫।  "সংরক্ষণাগারভুক্ত অনুলিপি"। ২৯ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২৪ মার্চ ২০১৫।  A view from behind of the under-construction mosque in Kadalpur village, which Nagpal visited and allegedly demolished Union Public Service Commission (UPSC), India
মমিনউল্লাহ পাটোয়ারী

মমিনউল্লাহ পাটোয়ারী (জন্ম: অজানা ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। মমিনউল্লাহ পাটোয়ারীর বাড়ি চাঁদপুর জেলার সদর উপজেলার মৈশাদী গ্রামে। তার বাবার নাম মেহেরউল্লাহ পাটোয়ারী এবং মায়ের নাম শামছুন নাহার। তার স্ত্রীর নাম নাজনীন মমতাজ। এ দম্পতির দুই ছেলে। তিনি ১৯৭১ সালে চট্টগ্রাম বিশ্ববিদ্যালয়ের ছাত্র ছিলেন। এর আগে তিনি সফরমালী উচ্চ বিদ্যালয় থেকে মাধ্যমিক এবং চাঁদপুর সরকারি কলেজ থেকে উচ্চ মাধ্যমিক পাশ করেন। মুক্তিযুদ্ধ শুরু হলে তিনি নিজ এলাকা দিয়ে ভারতে চলে যান। পলাশিতে তিনি প্রশিক্ষণ নেন। স্বাধীনতার পর মমিনউল্লাহ পাটোয়ারী পুলিশ বাহিনীতে চাকরি করেন। ১৯৯২ সালে সিভিল সার্ভিসে যোগ দেন এবং ২০০৮ সালে সচিব হিসেবে অবসর নেন। চাঁদপুর সদর উপজেলার মৈশাদীতে অবস্থিত বীর প্রতীক মমিনউল্লাহ পাটোয়ারী একাডেমির তিনি প্রতিষ্ঠাতা। ১৯৭১ সালের ২৯ অথবা ৩০ অক্টোবর দুপুর ১২টা। চাঁদপুর নৌবন্দরসংলগ্ন স্থানে বার্মা ইস্টার্নের তেলের ডিপো। বন্দর ও সংলগ্ন তেলের ডিপো, চারদিকে শত্রুর জোরদার নিরাপত্তাব্যবস্থা। দিনে-দুপুরে সেখানে অপারেশন চালানো দুঃসাধ্য এক কাজ। সব উপেক্ষা করে সেখানে অপারেশন চালান নৌকমান্ডো মমিনউল্লাহ পাটোয়ারী ও ফজলুল কবীর। সঙ্গে তাদের সহযোগী নান্নু নামে স্থানীয় একজন। দিনের বেলায় চাঁদপুরের বার্মা ইস্টার্নের তেলের ডিপো ধ্বংসে তারা দুজন দুঃসাহসিকতার পরিচয় দেন। দিনে-দুপুরে হঠাৎ বিকট শব্দ। একের পর এক বিস্ফোরণ। দাউদাউ আগুন আর কালো ধোঁয়ার কুণ্ডলী। আগুনের লেলিহান শিখা ও ধোঁয়ার কুণ্ডলী ক্রমেই বড় হয়ে ওপরে উঠতে থাকল। জ্বলন্ত আগুনের তাপে সেখানে টেকা দায়। ভয়াবহ এক অবস্থা। চারদিকে পাকিস্তানি সেনা আর তাদের সহযোগীদের হতবিহ্বল ছোটাছুটি। আগুনের শিখায় গুরুতরভাবে পুড়ে গেল তাদের কয়েকজনের শরীর। দু-তিনজন তখনই নিহত হলো। জীবনের মায়া-মৃত্যুভয় তাদের ছিল না। মমিনউল্লাহ পাটোয়ারী তার সহযোদ্ধাকে সঙ্গে নিয়ে সফলতার সঙ্গে বিস্ফোরক দিয়ে তেলের ডিপো উড়িয়ে দেন। বিস্ফোরণে তেলের ডিপো মারাত্মক ক্ষতিগ্রস্ত হলো। কয়েক ঘণ্টা ধরে হাজার হাজার গ্যালন জ্বালানি তেল পুড়ে নিঃশেষ হয়ে গেল। মমিনউল্লাহ পাটোয়ারী একজন সাহসী নৌকমান্ডো ছিলেন। তিনি মুক্তিযুদ্ধে আরও কয়েকটি সফল অপারেশন করেন। ১৬ আগস্ট চাঁদপুর নৌবন্দরে, ২৬ অক্টোবর চাঁদপুরে দুটি খাদ্যবাহী নৌকা দখল, ৩০ অক্টোবর চাঁদপুর ডাকাতিয়া নদীর লন্ডন ঘাটে আমেরিকান পতাকাবাহী জাহাজ এমডি লোরেন ধ্বংস, চাঁদপুর-লাকসাম রেলপথের একটি কালভার্ট ধ্বংস, ৫ নভেম্বর চীনা পতাকাবাহী জাহাজে আক্রমণ করেন তিনি। বীর প্রতীক "দৈনিক প্রথম আলো, "তোমাদের এ ঋণ শোধ হবে না"; তারিখ: ১৭-০৫-২০১১"। ২০১৯-০২-২৭ তারিখে মূল থেকে আর্কাইভ করা। সংগ্রহের তারিখ ২০১৫-০৩-২৪।  বীর প্রতীক মমিনউল্লাহ পাটোয়ারী একাডেমির প্রশংসায় দীপু মনি, সময় নিউজ টিভি, ৪ মার্চ ২০২০ একাত্তরের বীরযোদ্ধা, খেতাব পাওয়া মুক্তিযোদ্ধাদের বীরত্বগাথা (প্রথম খন্ড)। প্রথমা প্রকাশন। এপ্রিল ২০১২। পৃষ্ঠা ২৩৭। আইএসবিএন 9789849025375।  এই নিবন্ধে দৈনিক প্রথম আলোতে ১৩-০২-২০১২ তারিখে প্রকাশিত তোমাদের এ ঋণ শোধ হবে না প্রতিবেদন থেকে লেখা অনুলিপি করা হয়েছে। যা দৈনিক প্রথম আলো ক্রিয়েটিভ কমন্স অ্যাট্রিবিউশন-শেয়ার-এলাইক ৩.০ আন্তর্জাতিক লাইসেন্সে উইকিপিডিয়ায় অবমুক্ত করেছে (অনুমতিপত্র)। প্রতিবেদনগুলি দৈনিক প্রথম আলোর মুক্তিযুদ্ধ ট্রাস্টের পক্ষে গ্রন্থনা করেছেন রাশেদুর রহমান (যিনি তারা রহমান নামেও পরিচিত)।
মহেশখালী পৌরসভা

মহেশখালী পৌরসভা বাংলাদেশের কক্সবাজার জেলার একটি পৌরসভা মহেশখালী পৌরসভার আয়তন ৭.৬৮ বর্গ কিলোমিটার। ২০১১ সালের পরিসংখ্যান অনুযায়ী মহেশখালী পৌরসভার লোকসংখ্যা ৩৫,০০০ জন। এর মধ্যে পুরুষ ২০,৩৭০ জন এবং মহিলা ১৪,৬৩০ জন। বাৎসরিক জনসংখ্যা বৃদ্ধির হার ২%। কক্সবাজার জেলা সদর থেকে ১৫ কিলোমিটার উত্তর-পশ্চিমে মহেশখালী পৌরসভার অবস্থান। এ পৌরসভার উত্তরে ছোট মহেশখালী ইউনিয়ন উত্তর পশ্চিমে বড় মহেশখালী ইউনিয়ন; পশ্চিমে কুতুবজোম ইউনিয়ন; দক্ষিণে মহেশখালী চ্যানেল, কক্সবাজার সদর উপজেলার খুরুশকুল ইউনিয়ন এবং পূর্বে মহেশখালী চ্যানেল, কক্সবাজার সদর উপজেলার খুরুশকুল ইউনিয়ন ও চৌফলদণ্ডী ইউনিয়ন অবস্থিত। ৯টি ওয়ার্ড নিয়ে মহেশখালী পৌরসভা গঠিত হয়েছে। এ পৌরসভার প্রশাসনিক কার্যক্রম মহেশখালী থানার আওতাধীন। এটি জাতীয় সংসদের ২৯৫নং নির্বাচনী এলাকা কক্সবাজার-২ এর অংশ। ওয়ার্ডভিত্তিক এ পৌরসভার এলাকাগুলো হল: মহেশখালী পৌরসভার সাক্ষরতার হার ৪৮%। এখানে ১টি ডিগ্রী কলেজ, ১টি স্নাতক কলেজ, ১টি ফাজিল মাদ্রাসা, ২টি মাধ্যমিক বিদ্যালয় ও ৫টি প্রাথমিক বিদ্যালয় রয়েছে। মহেশখালী সদরে প্রবেশের দুধরনের ব্যবস্থা রয়েছে৷ মহেশখালী শহরে যোগাযোগের প্রধান সড়ক চকরিয়া-মহেশখালী সড়ক। সব ধরনের যানবাহনে যোগাযোগ করা যায়। এছাড়া কক্সবাজার মূল শহর হতে সাগর পথে ইঞ্জিন চালিত নৌকা বা স্পীডবোট যোগে মহেশখালী আসা যায় ৷ মহেশখালী পৌরসভায় ৩১ শয্যাবিশিষ্ট ১টি সরকারি হাসপাতাল রয়েছে। মহেশখালী পৌরসভায় ১৬টি মসজিদ, ৯টি মন্দির ও ২টি বিহার রয়েছে। মহেশখালী পৌরসভার পূর্ব এবং দক্ষিণ দিকে প্রবাহিত হচ্ছে মহেশখালী চ্যানেল। মহেশখালী পৌরসভার প্রধান হাট/বাজার হল গোরকঘাটা বাজার। মহেশখালী জেটি বৌদ্ধ মন্দির বাবুর দীঘি চরপাড়া সমুদ্র সৈকত বর্তমান পৌর মেয়র: মকছুদ মিয়া মহেশখালী উপজেলা মহেশখালী থানা কক্সবাজার জেলা বাংলাদেশের পৌরসভা "এক নজরে পৌরসভা - মহেশখালী উপজেলা - মহেশখালী উপজেলা"। moheshkhali.coxsbazar.gov.bd। ১৫ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৪ ডিসেম্বর ২০১৭।  "Schools/Colleges in MAHESHKHALI - Bangladesh School, College Directory"। edu.review.net.bd। ২৩ মে ২০১৮ তারিখে মূল থেকে আর্কাইভ করা। সংগ্রহের তারিখ ৪ ডিসেম্বর ২০১৭।  "মকছুদ মিয়া - মহেশখালী উপজেলা - মহেশখালী উপজেলা"। moheshkhali.coxsbazar.gov.bd। ২৯ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৪ ডিসেম্বর ২০১৭।